志宏復有詩來再賦兩篇爲報念其往復之無已也故寓意卒章以止之  其二
作者：李綱
朝代：宋

paragraphs: 數君妙質來何許，生氣森森如得土。
依然對此未忘情，亦欲懷之恨無楮。
宿枝新葉自清妍，蠧拳枯折尤奇古。
已將金玉照雙眸，更得珠璣編好語。
男兒學古貴根源，餘力遊兹文翰圃。
沈思六藝見同歸，縱覽百家知異户。
浩然養氣塞天淵，沛若江河知孰禦。
却憐彫斵愁肺肝，但莫苦吟當自愈。